als_Latn dik_Latn ron_Latn
Futbollisti i talentuar shqiptar nga Struga, i cili luan me Kievon në Serie A, Isnik Alimi, ka vendosur të refuzoj kombëtaren U21 të Maqedonisë, për shkak se dëshiron të luaj për Kuqezinjtë e Shqipërisë. Edhe pse ai ishte i ftuar nga selektori i përkohshëm, Vujadin Stanojkoviç, 20-vjeçari nuk do të marrë pjesë në përgatitjet e reprezentacionit të të rinjve të Maqedonisë për ndeshjen eliminatore kundër Izraelit në Shkup, e cila sfidë do të luhet me 13 gusht. Një lajm i tillë është publikuar edhe në profilin e tij në rrjetin social në internet, Facebook. “Dua te theksoj se Isniku para 3 ditësh refuzoi Kombëtaren e Maqedonisë me arsyen se preferon vetëm Shqipërinë. I urojmë suksese Isnikut në karrierën e tij profesionale”, thuhet në postimin e faqes së tij. Gjithashtu në atë postim bëhet i ditur informacioni se Isnik Alimi është huazuar për gjashtë muaj tek skuadra e AC Lumezzane që garon në Lega Pro Prima Divisione A, (Liga e tretë e Italisë)
Alimi refuzon U21 të Maqedonisë për Shqipërinë0
Share.
als_Latn als_Latn eng_Latn